
NARVA LINNAVALITSUS

KORRALDUS
   
Narva Linnavalitsuse 08.03.2017 korralduse nr 250 
„Haigushüvitise maksmisest tööandja poolt“ muutmine
1. Asjaolud ja menetluse käik

Vabariigi Valitsuse 12. märtsi 2020. a korraldusega nr 76 kuulutati Eestis välja kehtiv eriolukord seoses COVID-19 haigust põhjustava koroonaviiruse pandeemilise levikuga maailmas. Eriolukord kehtib kuni 17.maini 2020.a kaasa arvatud, kuni Vabariigi Valitsus ei otsusta teisiti.
Vabariigi Valitsuse 23.04.2020 määruse nr 28 eesmärk on võimaldada abivajavatele isikutele ravikindlustuse seaduses sätestatust soodsamatel tingimustel hüvitisi, mida makstakse riigieelarvest Eesti Haigekassa kaudu. Nimetatud määruse §-ga 2 kehtestatakse isikule 1.–3. haiguspäeva eest haigushüvitise maksmise tingimused ja kord. Määrust rakendatakse tagasiulatuvalt 13. märtsist 2020. a. 
Sellest tulenevalt muudetakse Narva Linnavalitsuse 08.03.2017 korralduse nr 250 „Haigushüvitise maksmisest tööandja poolt“ rakendussätteid.
2. Õiguslikud alused
2.1. Kohaliku omavalitsuse korralduse seaduse § 30 lõike 1 punkti 3 kohaselt, linnavalitsus lahendab ja korraldab kohaliku elu küsimusi, mis ei kuulu volikogu pädevusse. 
2.2. Aluseks on võetud ka haldusmenetluse seaduse § 64.
 
3. Otsus

Täiendada Narva Linnavalitsuse 08.03.2017 korraldus nr 250 „Haigushüvitise maksmisest tööandja poolt“ punktiga 4.11 ja sõnastada see järgmiselt:
„4.11. Tulenevalt Vabariigi Valitsuse 23.04.2020 määrusest nr 28 „ Eriolukorras Eesti Haigekassa kaudu hüvitiste ja teenuste eest maksmise tingimused ja kord“ käesoleva korralduse p.3 rakendamine peatub ajavahemikus 13. märts 2020. a kuni eriolukorra lõppemiseni.“
4. Rakendussätted

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

